CELEX: 22012D0210
Language: sk
Date: 2012-12-07 00:00:00
Title: Rozhodnutie Spoločného výboru EHP č. 210/2012 zo 7. decembra 2012 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

21.3.2013   
            
            
               SK
            
            
               Úradný vestník Európskej únie
            
            
               L 81/10
            
         ROZHODNUTIE SPOLOČNÉHO VÝBORU EHP
   č. 210/2012
   zo 7. decembra 2012,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Delegované nariadenie Komisie (EÚ) č. 286/2012 z 27. januára 2012, ktorým sa na účely doplnenia názvu nového textilného vlákna mení a dopĺňa príloha I a na účely prispôsobenia technickému pokroku menia a dopĺňajú prílohy VIII a IX k nariadeniu Európskeho parlamentu a Rady (EÚ) č. 1007/2011 o názvoch textilných vlákien a súvisiacom označení vláknového zloženia textilných výrobkov etiketou a iným označením (1), sa má začleniť do Dohody o EHP.
            
         
               (2)
            
            
               Príloha II k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Do bodu 4d [nariadenie Európskeho parlamentu a Rady (EÚ) č. 1007/2011] kapitoly XI prílohy II k Dohode o EHP sa dopĺňa tento text:
   „, zmenené a doplnené týmto právnym predpisom:
   
               —
            
            
               
                  32012 R 0286: delegované nariadenie Komisie (EÚ) č. 286/2012 z 27. januára 2012 (Ú. v. EÚ L 95, 31.3.2012, s. 1).“
            
         Článok 2
   Znenie delegovaného nariadenia (EÚ) č. 286/2012 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. decembra 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (2), alebo dňom nadobudnutia účinnosti rozhodnutia Spoločného výboru EHP č. 158/2012 z 28. septembra 2012 (3), podľa toho, čo bude neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. decembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 95, 31.3.2012, s. 1.
   
      (2)  Ústavné požiadavky boli oznámené.
   
      (3)  Ú. v. EÚ L 341, 13.12.2012, s. 8.